***Kære Gof’inder.***

***Julen nærmer sig, og det gør vores juleafslutning fredag den 8. december 2017 også.***

***Vi starter som sidste år med en par puttekonkurrence kl. 9:00 med præmie til hvert 4. par. (Hvis vejret tillader det). Bliver den aflyst, får I besked på mail dagen før. Der er ingen tilmelding.***

***Vi fortsætter indenfor ca. kl. 10, hvor Gof`indekassen byder på kaffe, og vi hygger os med sange, spil m.m., indtil vi spiser ca. kl. 12,00.***

***I år er menuen BUFFET med dampet laks med rejer og mayonnaise samt kanelbraiseret andebryst med syltet abrikos og med brød og smør. Buffeten koster 70,- kr. Kaffe + lidt sødt efter frokosten betales af Gof`indekassen.***

***I kan også købe uspecificeret smørrebrød fra monteret.***

***I skal betale direkte til cafeen for mad og drikkevarer.***

***Det er jo juletid og dermed gavetid, så I bedes alle medbringe hver en pakkegave, som vi spiller om. Se om I har noget i gemmerne, som I synes andre kan få glæde af, og ellers er det noget til et mindre beløb.***

***Er der nogen af jer, der har festlige indslag og/eller sange, må I meget gerne tage det med.***

***Det ville også være rigtig dejligt, hvis der kunne blive taget nogle billeder, som vi kunne lægge ind på Gof`indernes hjemmeside.***

***Der er tilmelding på listen, der er fremlagt ved vores spil om fredagen eller på mail senest fredag den 1. december kl. 15,00 til Karin.*** k.veje.j@gmail.com ***Anfør om I ønsker buffet eller selv køber smørrebrød.***

***Herefter er tilmeldingen bindende.***

***Vi glæder os til at se mange af jer til en hyggelig juleafslutning.***

***Kh. Bente, Yvonne og Karin. 16/11-17.***